Begründa vo da oipenan Schilaaftechnik is Mathias Zdarsky, dea zua Zeit seina Schi-Entdeckunga in Lilienföd in Niedaöstareich glebt hot. Eahm werd de erste Beagobfoaht vo da Schigschicht zugschriem. Im Joahr 1897 hot er de Lilienföda Schilaaf-Technik, a Buach, des zum domolign Zeitpunkt wegweisand fia des Schiwesn woa vaeaffantlicht. De vo Zdarsky söba entwicklte Schilaaftechnik hot aaf dem Stemmfoahrn bruaht. Aus eahm hot er den erstn oipina Schischwung, den Schlangaschwung entwicklt. Er hot se bereits de taillierte Bauweis vo seine söba kontstruiertn Schi zNutz gmacht. Dobei hot er erkennt, dass de Taillierung automatisch kurvige Schwüng ermeaglicht.